[bookmark: _GoBack]Convocatòria del concurs de fotografia “Patrimoni de Martorelles” 2024 de la Regidoria de Participació Ciutadana

1. Indicació de l’aprovació de les Bases Reguladores específiques i diari oficial on s’han publicat
Per Junta de Govern Local de data 3 d’abril de 2024, s’aproven les Bases reguladores específiques per l’atorgament dels premis en espècie del concurs de Fotografia de Patrimoni de Martorelles, del
Departament de Participació Ciutadana. Aquestes Bases Reguladores específiques van ser objecte de publicació al Butlletí Oficial de la Província de data 15 d’abril de 2024.
2. Objecte
L’objecte de les presents bases és regular i fixar els criteris i el procediment de selecció de les fotografies guanyadores del concurs de fotografia de “Patrimoni de Martorelles”, les quals seran utilitzades per la creació del calendari de taula anual de l’any 2024 de l’Ajuntament de Martorelles.
3. Beneficiaris
Podran ser beneficiaris dels premis del concurs de fotografia de “Patrimoni de Martorelles” 2024 tota persona major de divuit anys, aficionada o professional.

La participació en el concurs suposa, l'acceptació integra d'aquestes bases, així com la submissió expressa a les decisions imperatives del jurat.

4. Termini, forma i lloc de presentació d’inscripcions
Les inscripcions al concurs són gratuïtes i podran fer-se de manera telemàtica a través de la seu electrònica de l’Ajuntament de Martorelles http://seu.martorelles.cat mitjançant instància genèrica i adjuntant les fotografies en format .jpg amb una resolució de 300 ppp. S’haurà d’indicar el títol de cada fotografia, l’indret del municipi on s’ha capturat la imatge, les dades personals i de contacte.

Les inscripcions al concurs també podran fer-se de manera presencial a l’oficina d’atenció a la ciutadania (OAC) de l’Ajuntament de Martorelles, Plaça de l’Ajuntament, núm. 1, 08107 de dilluns a divendres de 8 a 15 hores.

El termini per presentar les inscripcions s’iniciarà l’endemà de la publicació de la convocatòria al BOP i finalitzarà 20 dies després.

5. Jurat i procediment d’atorgament dels premis
La tria de les fotografies guanyadores es durà a terme mitjançant procés participatiu, a través del portal PARTICIPA311 de Martorelles, on les persones veïnes del municipi podran donar el seu suport a les fotografies que més els agradin i d’aquestes les guanyadores dels premis seran tres que més
suports rebin.

La tècnica de participació emetrà un informe amb el resultat de les fotografies que més suports hagin obtingut i la proposta de resolució provisional s'elevarà a l'òrgan competent, la unta de Govern Local, per a la seva resolució definitiva.

Qualsevol circumstància o conflicte no previst per aquestes bases serà resolta per l’àrea de participació de l’Ajuntament de Martorelles, qui es reserva el dret a modificar, si s’escau, el procediment aquí establert.

6. Requisits de les obres i criteris objectius d’atorgament dels premis
Les fotografies presentades poden ser capturades mitjançant càmera digital o dispositiu mòbil, però
en cap cas podran aparèixer persones.

És imprescindible que les fotografies es realitzin dintre del terme municipal de Martorelles. Totes aquelles fotografies que no compleixin aquest requisit seran descartades del concurs.

Es limita a un màxim de dues fotografies per autor.

Les imatges presentades hauran de ser inèdites, sense haver estat mai presentades ni premiades a cap altre concurs.

No s’acceptaran fotomuntatges ni fotografies on apareguin persones. Les imatges poden ser monocromes o color.
7. Import del premi a atorgar i consignació pressupostària
El crèdit que es destinarà a aquests premis18, per un import de dos-cents vint-i-cinc euros (225 €) s’imputarà a l’aplicació pressupostària 1400 3340 22609 “Despeses d’activitats àrea de participació” del departament de participació ciutadana, condicionat a l’existència de crèdit suficient i adequat.
Els premis seran per les tres fotografies que més suports rebin a la plataforma PARTICIPA311 i en cap cas la mateixa persona podrà guanyar més d’un premi. En cas d’empat de suports de dues fotografies de diferents autors, l’import del premi guanyat serà dividit al 50% per cadascun.
Els premis que s’atorgaran seran:
· 1r premi: un val de compra valorat en cent euros (100 €) a bescanviar en els comerços de Martorelles abans del 15 de desembre de 2024**.
· 2n premi: un val de compra valorat en setanta-cinc (75 €) a bescanviar en els comerços de Martorelles abans del 15 de desembre de 2024**.
· 3r premi: un val de compra valorat en cinquanta (50 €) a bescanviar en els comerços de Martorelles abans del 15 de desembre de 2024**.

(**) En cap cas s’acceptaran vals de compra després del 15 de desembre 2024.

8. Protecció de dades
D’acord amb el Reglament 2016/679 del Parlament Europeu i del consell, de 27 d’abril, relatiu a la protecció de les persones físiques pel que respecta al tractament de dades personals i la lliure circulació d’aquestes dades, i la Llei Orgànica 3/2018, de 5 de desembre, de Protecció de Dades Personals i garantia dels drets digitals, l’Ajuntament de Martorelles tractarà les dades facilitades per les  persones que presentin la inscripció, amb la finalitat de gestionar la inscripció, tramitació i


pagament de l’atorgament del premi de l’Ajuntament de Martorelles i seran conservades de forma permanent amb finalitats de gestió documental i d’arxiu.
La persona participant pot exercir els drets d'accés, rectificació, cancel·lació i oposició adreçant-se a l'Oficina d'Atenció al Ciutadà (OAC) al vestíbul de l'Ajuntament. L'horari d'atenció presencial és de dilluns a divendres, de 8 a 15 h.

9. Instrucció i proposta de concessió
L’òrgan competent per a la instrucció i la proposta de concessió del premi serà la Regidoria de Participació ciutadana.

10. Drets i obligacions dels beneficiaris
La presentació de la inscripció de participació en el concurs pressuposa el coneixement i l’acceptació de les normes que el regulen.

L’incompliment de la normativa significarà l’exclusió del dret de participació o bé, si s’escau, l’anul·lació per part de l’Ajuntament de Martorelles de la concessió del premi.
Les persones premiades conservaran els drets morals sobre les obres, però cedeixen expressament a l'Ajuntament de Martorelles, amb caràcter d'exclusiu i sense limitació temporal, és a dir, durant tot el termini de vigència dels drets d'autor, i per tot l'àmbit territorial universal, els drets d'explotació de la propietat intel·lectual de les propostes que s'hagin presentat al concurs, de conformitat amb la Llei de propietat intel·lectual vigent, inclosa la seva explotació a la xarxa d'Internet, així com els drets de propietat industrial que es puguin derivar de l'explotació, amb finalitats promocionals, comercials o publicitàries o de naturalesa anàloga pròpies de l'Ajuntament de Martorelles.

Aquests drets inclouen, en particular, el dret de reproducció total o parcial, permanent o provisional, per qualsevol mitjà i en qualsevol forma; el dret de distribució; el dret de transformació, inclosa l'adaptació o qualsevol altra modificació, i el dret de comunicació pública en tota mena de formats i suports presents i futurs, tant gràfics com audiovisuals i multimèdia, pel mitjà i el canal que es considerin més convenients, incloses les plataformes en línia, webs corporatius i entorns 2.0. En conseqüència, l'Ajuntament de Martorelles podrà utilitzar i cedir, en tot o en part, a favor de la persona física o jurídica que cregui convenient i sense cap limitació, els drets de propietat intel·lectual adquirits, sense dret per part de les persones participants de percebre cap compensació addicional.

El mer fet de participar, no pot generar drets de cap mena en les persones autores de les obres llevat dels casos esmentats de les persones guanyadores, les quals tenen dret als premis corresponents.

11. Publicitat de les subvencions concedides
Les subvencions atorgades a l’empara d’aquestes bases seran objecte de publicitat, amb indicació de la convocatòria, l’aplicació pressupostària, els beneficiaris, la quantitat concedida i la finalitat de la subvenció, al BOP, a la Base de Dades Nacional de Subvencions i al taulell d’anuncis corporatiu i al web municipal www.martorelles.cat.

12. Règim jurídic
· La Llei estatal 38/2003, de 17 de novembre, General de Subvencions, i el seu Reglament de desenvolupament aprovat pel Reial decret 887/2006, de 21 de juliol.


· La legislació bàsica de l’Estat reguladora de l’administració local (arts. 25 i 72 de la Llei 7/1985, de 2 d’abril, Reguladora de les Bases del Règim Local; arts. 40, 189.2. i 214.2 de la Llei Reguladora de les Hisendes Locals, Text Refós aprovat pel RD. Legislatiu 2/2004, de 5 de març) (d’ara endavant LRHL); Disposició Final vuitena de la Llei 39/2010, de 22 de desembre, Pressupostos Generals de l’Estat per al 2011; Disposició Final cinquena de la Llei 14/2011, d’1 de juny, de la Ciència, la Tecnologia i la Innovació; Disposició Final dotzena de la Llei 17/2012, de 27 de desembre, Pressupostos Generals de
l’Estat per al 2013.
· Llei 15/2014, de 16 de setembre, de racionalització del Sector Públic i altres mesures de reforma administrativa.
· Llei 19/2013, de 9 de desembre, transparència, accés a la informació pública i bon govern.
· Llei 19/2014, de 29 de desembre, de transparència, accés a la informació pública i bon govern.
· Resolució de 9 de desembre de 2015 de la IGAE, per la que es regula contingut i la periodicitat de la informació a subministrar a la nova BDNS.
· Resolució de 10 de desembre de 2015 de la IGAE, per la que es regula el procés de registre i publicació de convocatòries de subvencions i ajudes en el Sistema Nacional de Publicitat de Subvencions.
· La legislació de la comunitat autònoma (arts. 239, 240 i 241 del Text Refós de la Llei Municipal de Règim Local de Catalunya), i (arts. 118 a 129 del
· Reglament d’obres, activitats i serveis dels ens locals aprovat pel Decret 179/1995, de 13 de juny).
· Normativa europea (Tractat constitutiu de la Unió Europea, arts. 87 a 89, i Reial decret 1755/1987, de 23 de desembre, i disposicions concordants).
· La	Llei 39/2015, d’1 d’octubre del Procediment Administratiu Comú de les Administracions
Públiques.
· Llei 40/2015, d’1 d’octubre del Règim Jurídic del Sector Públic
· Ordenança Municipal de Subvencions de l’Ajuntament de Martorelles aprovat pel Ple Municipal i
publicada al BOPB de 5 de juny de 2013.

